Tožba, vložena 3. februarja 2021 – Sistem ecologica/Komisija

(Zadeva T-81/21)

(2021/C 163/51)

Jezik postopka: angleščina

Stranki

Tožeča stranka:„Sistem ecologica“ production, trade and services d.o.o. Srbac (Srbac, Bosna in Hercegovina) (zastopniki: D. Diris, D. Rjabynina in C. Kocks, odvetniki)

Tožena stranka: Evropska komisija

Predlogi

Tožeča stranka Splošnemu sodišču predlaga, naj:

— ugotovi, da je nezakonito, da urad OLAF v zvezi z njo ni sprejel ukrepov, ki so določeni z upoštevnimi pravili, in sicer da je ni obvestil o odločitvi o uvedbi poizvedb ali preiskave, ki se nanašana nanjo, je ni obvestil o poizvedbah ali preiskavah, na podlagi katerih bi bila lahko osebno vpletena, in ji ni omogočil, da izrazi svoja stališča o vseh dejstvih, ki se nanašajo nanjo, pred ugotovitvami, ki se nanašajo nanjo in ki izhajajo iz teh poizvedb ali preiskav.

— sklep, ki ga je sprejel urad OLAF 25. novembra 2020, da se tožeči stranki zavrne vpogled v spis preiskave, razglasi za ničen;

— sklep, ki ga je sprejel urad OLAF 25. novembra 2020 in s katerim je pripombe tožeče stranke z dne 16. oktobra 2020 štel za pritožbe, razglasi za ničen;

— sklep, ki ga je sprejel urad OLAF 27. novembra 2020, o zavrnitvi pritožb tožeče stranke z dne 16. oktobra 2020, razglasi za ničen;

— sklep, ki ga je sprejel urad OLAF 8. decembra 2020, o zaključku preiskave zoper njo, razglasi za ničen;

— sklep, ki ga je sprejel urad OLAF 21. decembra 2020, da pritožb tožeče stranke z dne 14. decembra 2020 ne bo štel za pritožbe, razglasi za ničen;

— ugotovi, da informacije in podatki, ki se nanašajo nanjo, in vsi upoštevni dokazi, ki so bili posredovani nacionalnim organom, pomenijo nedopustne dokaze, vključno s poročilom o misiji OLAF z dne 16. januarja 2020, sporočilom z dne 9. junija 2020 in končnim poročilom z dne 8. decembra 2020;

— ugotovi, da so vsi preiskovalni postopki, izvedeni med preiskavo na podlagi zgorajnavedenih sklepov, nezakoniti;

— ugotovi, da so vse ugotovitve na podlagi teh preiskav nezakonite;

— ugotovi, da so vse informacije, posredovane nacionalnim organom, nezakonite, vključno s sporočilom z dne 9. junija 2020 in končnim poročilom z dne 8. decembra 2020;

— Komisiji naloži, da tožeči stranki plača zaradi nezakonitega ravnanja urada OLAF in zaradi škode, ki je nastala poklicni dejavnosti in ugledu tožeče stranke, odškodnino v višini 3 026 388,74 EUR, ki je ocenjena začasno, skupaj z obrestmi po 8-odstotni letni obrestni meri od 15. junija 2020 do celotnega plačila;

— Komisiji naloži plačilo stroškov.

Tožbeni razlogi in bistvene trditve

Tožeča stranka v utemeljitev tožbe navaja štirinajst razlogov.

1. Prvi tožbeni razlog: kršitev načel preglednosti in neodvisnosti preiskave urada OLAF.

2. Drugi tožbeni razlog: kršitev načela nepristranskosti.

3. Tretji tožbeni razlog: kršitev privilegija zoper samoobtožbo.

4. Četrti tožbeni razlog: kršitev pravice do obveščenosti na podlagi člena 7(2) Uredbe (EU, Euratom) 883/2013 (1).

5. Peti tožbeni razlog: kršitev pravice do izjave pred sprejetjem negativnih ukrepov.

6. Šesti tožbeni razlog: kršitev pravice do domneve nedolžnosti.

7. Sedmi tožbeni razlog: kršitev načel zaupnosti in varstva podatkov v skladu s členom 10 Uredbe (EU, Euratom) 883/2013.

8. Osmi tožbeni razlog: kršitev člena 41(2)(b) Listine, in sicer kršitev pravice tožeče stranke do vpogleda v spis in načela dobrega upravljanja.

9. Deveti tožbeni razlog: kršitev Uredbe (ES) 1049/2001 (2).

10. Deseti tožbeni razlog: kršitev načela skrbnega ravnanja.

11. Enajsti tožbeni razlog: kršitev obveznosti obrazložitve.

12. Dvanajsti tožbeni razlog: kršitev pravice tožeče stranke do obrambe.

13. Trinajsti tožbeni razlog: razglasitev sklepov urada OLAF za nične.

14. Štirinajsti tožbeni razlog: nepogodbena odgovornost urada OLAF za škodo, ki je nastala tožeči stranki.

(1) Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL 2013 L 248, str. 1).

(2) Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).